બાંગ્લાદેશની શરૂઆત ખરાબ રહી હતી અને માત્ર 33 રનના સ્કોર જ 3 વિકેટ ગુમાવી દીધી હતી. આમાં, ખતરનાક ઓપનર્સ લિટન દાસ (11) અને તમિમ ઈકબાલ (15)ની વિકેટ્સ પણ શામેલ હતી. આ ઉપરાંત સૌમ્ય સરકાર (1) પણ સસ્તામાં આઉટ થઈ જતા બાંગ્લાદેશ બેકફૂટ પર આવી ગયું હતું. બાંગ્લાદેશને સૌથી મોટો ઝાટકો યુઝવેન્દ્ર ચહલે આપ્યો, જેણે અગાઉ બાંગ્લાદેશની બંને જીતના હીરો રહેલા મુશ્ફીકુર રહીમને માત્ર 9 રનમાં આઉટ કરી દીધો. ત્યારબાદ સબ્બીર અને મહમુદુલ્લાહએ 5મી વિકેટ માટે 36 રન જોડી ટીમના સ્કોરને 100ની પાર પહોંચાડ્યો. જોકે, તરત બાદમાં જ મહમુદુલ્લાહ રનઆઉટ થયો હતો અને બાંગ્લાદેશ ફરીવાર મુશ્કેલીમાં આવ્યું હતું.